A4-0063/97

Πρόταση οδηγίας του Συμβουλίου που αφορά την τροποποίηση της οδηγίας 92/14/ΕΟΚ του Συμβουλίου για τον περιορισμό της χρησιμοποίησης των αεροπλάνων που υπάγονται στο Παράρτημα 16 της Σύμβασης για τη διεθνή πολιτική αεροπορία, Τόμος Ι, δεύτερο μέρος, κεφάλαιο 2, δεύτερη έκδοση (1988) (COM(96)0413 - C4-0541/96 - 96/0209(SYN))

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Τρίτη αιτιολογική σκέψη

>Αρχικό κείμενο>

ότι, όσον αφορά αερολιμένες που αποτελούν σύστημα αερολιμένων, είναι συνήθως αρκετό να συνεχίσουν να λειτουργούν ορισμένοι τύποι αεροπλάνων που προκαλούν θόρυβο από και προς τουλάχιστον έναν αερολιμένα που αποτελεί τμήμα του συστήματος αερολιμένων[semigr ] ότι η συγκέντρωση της λειτουργίας ορισμένων τύπων τέτοιων αεροπλάνων σε έναν ή περισσότερους αερολιμένες που αποτελούν τμήμα ενός συστήματος αερολιμένων δεν πρέπει να περιορίζει υπερβολικά την πρόσβαση στην πόλη ή την περιοχή που εξυπηρετεί το εν λόγω σύστημα αερολιμένων[semigr ]

>Κείμενο μετά την ψηφοφορία στο ΕΚ>

ότι, όσον αφορά αερολιμένες που αποτελούν σύστημα αερολιμένων, είναι συνήθως αρκετό να συνεχίσουν να λειτουργούν ορισμένοι τύποι αεροπλάνων που προκαλούν θόρυβο από και προς τουλάχιστον έναν αερολιμένα που αποτελεί τμήμα του συστήματος αερολιμένων[semigr ]

(Τροπολογία 2)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι τα κράτη μέλη πρέπει να μπορούν να περιορίζουν την πρόσβαση των αεροπλάνων που προκαλούν τον περισσότερο θόρυβο[semigr ]

(Τροπολογία 3)

Αιτιολογική σκέψη 7α (νέα)

>Κείμενο μετά την ψηφοφορία στο ΕΚ>

ότι μία απαλλαγή που χορηγείται για αεροπλάνο αναπτυσσόμενης χώρας θα πρέπει να ωφελήσει μόνο την εν λόγω χώρα[semigr ]

(Τροπολογία 4)

Δέκατη αιτιολογική σκέψη

>Αρχικό κείμενο>

ότι είναι αναγκαίο να ενημερώνεται και να τροποποιείται έγκαιρα το παράρτημα[semigr ] ότι κατά συνέπεια οι τροπολογίες πρέπει να συντάσσονται από την Επιτροπή επικουρούμενη από επιτροπή συμβουλευτικής φύσης[semigr ]

>Κείμενο μετά την ψηφοφορία στο ΕΚ>

ότι είναι αναγκαίο να ενημερώνεται και να τροποποιείται έγκαιρα το παράρτημα[semigr ] ότι κατά συνέπεια η Επιτροπή, επικουρούμενη από επιτροπή συμβουλευτικής φύσης, πρέπει να προβαίνει σε διαγραφή από το παράρτημα των αεροπλάνων που δεν πληρούν πλέον τους όρους[semigr ]

(Τροπολογία 5)

ΑΡΘΡΟ 1, ΠΑΡΑΓΡΑΦΟΣ 1

Άρθρο 1, παράγραφος 3, ορισμός 4α (νέος) (οδηγία 92/14/ΕΟΚ)

>Κείμενο μετά την ψηφοφορία στο ΕΚ>

«Αναπτυσσόμενη χώρα»: χώρα η οποία σύμφωνα με την Επιτροπή Αναπτυξιακής Βοήθειας του ΟΟΣΑ ανήκει στην ομάδα εισοδήματος Χ (χαμηλού), ΧΜ (χαμηλού/ μέσου εισοδήματος) ή ΥΜ (υψηλού/μέσου εισοδήματος)[semigr ]

(Τροπολογία 6)

ΑΡΘΡΟ 1, ΠΑΡΑΓΡΑΦΟΣ 2

Άρθρο 2, παράγραφος 3 (οδηγία 92/14/ΕΟΚ)

>Αρχικό κείμενο>

3. Πριν από την ημερομηνία που αναφέρεται στην παράγραφο 2, τα κράτη μέλη μπορούν να περιορίζουν ή να απαγορεύουν τη λειτουργία πολιτικών υποηχητικών αεριωθούμενων αεροπλάνων τα οποία δεν συμμορφώνονται με τις διατάξεις της παραγράφου 1, στοιχείο α), σε έναν η περισσότερους από τους αερολιμένες που αποτελούν σύστημα αερολιμένων όπως ορίζεται στο άρθρο 2, στοιχείο ν), και στο παράρτημα II του κανονισμού (ΕΟΚ) αριθ. 2408/92 του Συμβουλίου*, υπό τον όρο ότι τα μέτρα δεν περιορίζουν υπερβολικά τις δυνατότητες πρόσβασης των αεροπλάνων αυτών στο σύστημα αερολιμένων συνολικά.

(*) ΕΕ L 240 της 24.8.1992, σελ. 8

>Κείμενο μετά την ψηφοφορία στο ΕΚ>

3. Πριν από την ημερομηνία που αναφέρεται στην παράγραφο 2, τα κράτη μέλη μπορούν να περιορίζουν ή να απαγορεύουν τη λειτουργία πολιτικών υποηχητικών αεριωθούμενων αεροπλάνων τα οποία δεν συμμορφώνονται με τις διατάξεις της παραγράφου 1, στοιχείο α)[semigr ]

(Τροπολογία 7)

ΑΡΘΡΟ 1, ΠΑΡΑΓΡΑΦΟΣ 4α (νέα)

Άρθρο 3, σημείο βα) (νέο) (οδηγία 92/14/ΕΟΚ)

>Κείμενο μετά την ψηφοφορία στο ΕΚ>

4α. Μετά το άρθρο 3, σημείο β) να προστεθεί το ακόλουθο νέο σημείο:

«βα)Η απαλλαγή δεν εφαρμόζεται σε περίπτωση εκμίσθωσης του αεροπλάνου σε φυσικό ή νομικό πρόσωπο το οποίο έχει την έδρα του σε χώρα άλλη από εκείνη που αναφέρεται στο Παράρτημα για το εν λόγω αεροπλάνο.»

(Τροπολογία 8)

ΑΡΘΡΟ 1, ΠΑΡΑΓΡΑΦΟΣ 7

Άρθρο 9α (οδηγία 92/14/ΕΟΚ)

>Αρχικό κείμενο>

Οι τροποποιήσεις του παραρτήματος της παρούσας οδηγίας, οι οποίες μπορεί να αποδειχθούν αναγκαίες προκειμένου να εξασφαλισθεί πλήρης ομοιομορφία με τα κριτήρια που καθορίζει το άρθρο 3, λαμβάνουν ισχύ σύμφωνα με τη διαδικασία που ορίζεται στο άρθρο 9 β), παράγραφος 2.

>Κείμενο μετά την ψηφοφορία στο ΕΚ>

Οι τροποποιήσεις του παραρτήματος της παρούσας οδηγίας, οι οποίες μπορεί να αποδειχθούν αναγκαίες προκειμένου να εξασφαλισθεί πλήρης ομοιομορφία με τα κριτήρια που καθορίζει το άρθρο 3, λαμβάνουν ισχύ σύμφωνα με τη διαδικασία που ορίζεται στο άρθρο 9 β), παράγραφος 2 στο βαθμό που αφορούν τη διαγραφή αεροπλάνων από το παράρτημα.

(Τροπολογία 9)

ΠΑΡΑΡΤΗΜΑ, ΕΝΔΕΚΑΤΟΣ ΤΙΤΛΟΣ - ΣΑΟΥΔΙΚΗ ΑΡΑΒΙΑ

>Αρχικό κείμενο>

ΣΑΟΥΔΙΚΗ ΑΡΑΒΙΑ

Σειρά - Τύπος - Νηολόγηση- Αεροπ. εταιρεία

20574 Β737-268C HZ-AGA Saudia

20575 B737-268C HZ-AGB Saudia

20576 Β737-268 HZ-AGC Saudia

20577 B737-268 HZ-AGD Saudia

20578 Β737-268 HZ-AGE Saudia

20882 B737-268 HZ-AGF Saudia

20883 Β737-268 HZ-AGG Saudia

>Κείμενο μετά την ψηφοφορία στο ΕΚ>

Διαγράφεται

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Συμβουλίου που αφορά την τροποποίηση της οδηγίας 92/14/ΕΟΚ για τον περιορισμο της χρησιμοποίησης των αεροπλάνων που υπάγονται στο Παράρτημα 16 της Σύμβασης για τη διεθνή πολιτική αεροπορία, Τόμος Ι, δεύτερο μέρος, κεφάλαιο 2, δεύτερη έκδοση (1988) (COM(96)0413 - C4-0541/96 - 96/0209(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96)0413 - 96/0209(SYN)) ((ΕΕ C 309 της 18.10.1996, σελ. 9)),

- έχοντας κληθεί από το Συμβούλιο να γνωμοδοτήσει σύμφωνα με το άρθρα 189 Γ και 84, παράγραφος 2 της Συνθήκης ΕΚ (C4-0541/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Μεταφορών και Τουρισμού (A4-0063/97),

1. εγκρίνει την πρόταση της Επιτροπής με την επιφύλαξη των τροποποιήσεων που της επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Γ, σημείο α) της Συνθήκης ΕΚ τις τροποποιήσεις που ενέκρινε το Κοινοβούλιο[semigr ]

4. σε περίπτωση πρόθεσης του Συμβουλίου να απομακρυνθεί από το κείμενο που ενέκρινε το Κοινοβούλιο, καλεί το Συμβούλιο να το ενημερώσει σχετικά και ζητεί να τεθεί σε εφαρμογή η διαδικασία συνεννόησης[semigr ]

5. επιθυμεί να γνωμοδοτήσει εκ νέου σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.